एक अन्य अधिकारी के मुताबिक इस अपराध में इस्तेमाल की गयी कार शेख के घर के पास खड़ी मिली थी। शेख ने बुधवार को सांघवी की कथित तौर पर हत्या कर दी और पड़ोस के जिले ठाणे के कल्याण में हाजी मलंग दरगाह के समीप शव को ठिकाने लगा दिया था। जांच में सामने आया कि सांघवी को बार-बार प्रोमोशन मिलने पर उससे जलन रखने वाले उसके दो सहकर्मियों ने इस साजिश को अंजाम दिया गया। अधिकारी के अनुसार शेख ने दावा किया कि हत्या उसी ने की है और तीन लोगों ने उसे हत्या की सुपारी दी थी। उनमें से दो लोग एचडीएफसी बैंक में काम करते हैं। पु​लिस मामले की जांच कर रही है।